Title: Lisa 1
Author: Anu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,                                                                          		20.veebruar 2008  nr 143

Konkursi “Värviline Haapsalu 2008”
juhendi kinnitamine

Haapsalu Linnavalitsus korraldab Haapsalu linnas majade  värvimise konkursi ja selleks on vajalik kinnitada konkursi juhend. Eeltoodust lähtudes ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b :

1.	Kinnitada konkursi “Värviline Haapsalu 2008” juhend (lisa 1).

2.	Kinnitada konkursist “Värviline Haapsalu 2008” osavõtu avalduse vorm (lisa 2).

3.	Avalike suhete peaspetsialistil A. Proos avaldada juhend ajalehes Lääne Elu.

4.	Korraldus avalikustada väljapanekuga linnavalitsuse fuajees.

5.	Korraldus teha teatavaks A. Proos ´ile allkirja vastu.

6.	Korraldus jõustub avalikustamisega ja kehtib kuni 31.12.2008

Ingrid Danilov
Linnapea                                                                    			Erko Kalev
                                                                                  			Linnasekretär

                                                                                    

							
LISA 1

KINNITATUD   
					Haapsalu Linnavalitsuse 20.02.2008						            	korraldusega nr 143

Konkursi “Värviline Haapsalu 2008” juhend                                                    

1.	Üldsätted

1.1	Konkursi läbiviimise eesmärgiks on Haapsalu linna ilme parandamine ning majaomanike ergutamine hoonete, samuti nende juurde kuuluvate piirdeaedade korrastamisele ja värvimisele.

1.2	Konkurss toimub 01.märtsist kuni 01.oktoobrini 2008.aastal.

1.3	Konkursis võivad osaleda kõik juriidilised või füüsilised isikud, kes soovivad värvida ja uuendada Haapsalus asuvat hoonet ja /või piirdeaeda.

1.4	Konkursist saavad osa võtta ka varasemate konkursside osavõtjad, kes pole töid lõpetanud. Selleks tuleb täita vastav avaldus, varem koostatud värvipass kehtib.

1.5	Haapsalu Linnavalitsus annab välja preemiad paremini värvitud majade ja aedade omanikele. Preemia fond on 50 000 krooni.

1.6	Haapsalu Linnavalitsus jätab endale õiguse sõltuvalt osalemise aktiivsusest määrata preemiate suurust, arvu ja anda välja eripreemiaid.

1.7	Konkursil osalejatel on võimalus osta hoone välisvärvimiseks vajalikke värve 
soodushinnaga (20%) firmadelt, kellel on linnavalitsusega vastav kokkulepe (ES Sadolin AS ja AS TIKKURILA-VIVACOLOR). Hinnasoodustus kehtib ainult Haapsalu Linnavalitsuse poolt väljaantud värvipassi esitamisel.  

1.8	Soodustushinnaga müüakse värve 1.maist kuni 30. septembrini.

2.	Konkursi läbiviimine

2.1	Avaldusi konkursist osalemiseks ja värvipassi saamiseks võetakse linnavalitsuses vastu 1.märtsist kuni 30.juunini 2008.a.

2.2	Konkursil osalemiseks esitab hoone omanik linnavalitsuse  vormikohase kirjaliku avalduse (lisa 2).

2.3	Ehitus- ja arhitektuuriosakond fikseerib peale avalduse esitamist konkursil osaleva hoone remondieelse olukorra (fassaadid koos iseloomulike detailidega fotografeeritakse).

2.4	Ehitus- ja planeerimisosakond väljastab konkursist osaleva hoone omanikule tasuta värvipassi või kooskõlastab olemasoleva, mis on aluseks  värvide soodustusega ostmisel. 

2.5	Konkursil ei hinnata hooneid, mille välisvärvimisel on rikutud hea ehitustava nõudeid, planeerimis- ja ehitusseadust, Haapsalu linna heakorra eeskirja või Haapsalu vanalinna muinsuskaitseala põhimäärust.

2.6	Hindamisele tulevad hooned ja piirdeaiad, mille värvimise tööd on lõpetatud 01.oktoobriks 2008.a. 

2.7	Novembrikuu jooksul vaatab Haapsalu Linnavalitsuse moodustatud komisjon, koosseisus aselinnapea Toivo Hein, ehitus- ja planeerimisosakonna juhataja Reimo Reimer, linnaarengu ja muinsuskaitse peaspetsialist Tõnis Padu, ehitusjärelevalve spetsialist Mati Jets, linnaarhitekt Anu Joost ja ES Sadolin AS ja AS TIKKURILA-VIVACOLOR esindajad, üle konkursile esitatud hooned ja teeb kokkuvõtted ning esitab oma ettepaneku preemiate väljaandmiseks linnavalitsusele kinnitamiseks hiljemalt 01.detsembriks. Konkursi tulemused avalikustatakse.

2.8	Konkursi tulemused kinnitab linnavalitsus hiljemalt 15.detsembriks 2008.a.

2.9	Konkursil osalenud hoonete omanikud kutsutakse linnapea vastuvõtule, kus antakse üle konkursi preemiad. 

Avaldus konkursist “VÄRVILINE HAAPSALU 2008” osavõtuks

1. Üldandmed
Värvitava hoone aadress:
Värvitav pindala:
Omaniku või omaniku esindaja nimi:
Telefon: | E-posti aadress:

2. Fassaadi iseloomustus ja kavandatava tegevuse liik (märkida sobivad ruudud ristiga)

Välisseinad:
 Puit
 Krohv
 Tellis

Välisseinte voodri vahetus

| Välisseinte voodri värvimine

Katus:
 Plekk
 Kivi
 Eterniit

Akende vahetus

| Aknaraamide värvimine
Katuse vahetus | Piirdeaia värvimine
Katuse värvimine | Muud:

3. Planeeritava tegevuse periood, soovitavad materjalid ja värvitoonid

4. Värvipass
Olemas | Taotlen

Avalduses antud andmete õigsuse eest vastutab avalduse esitaja

Allkiri:     _____________________________

Kuupäev: ____.__________________ 2008. a

Avalduses taotletud värvitoonid kooskõlastatud või väljastatud värvipass nr. _______

Linnaarhitekt: ____________________ 	____.____________ 2008. a